सरस्वती विद्या मंदिर में हुआ दीक्षांत समारोह
हरदा | सोमवार को सरस्वती विद्या मंदिर में दीक्षांत समारोह हुआ। इसमें नपाध्यक्ष सुरेंद्र जैन ने कहा जीवन में एक पड़ाव के बाद स्व- अनुशासन आवश्यक हो जाता है। बचपन में अनुशासन माता पिता और शिक्षक सिखाते हैं। उन्होंने विद्यार्थियों से कहा अब वे बचपन से विदाई लेकर अगले पड़ाव के रूप में युवा अवस्था में कदम रख रहे हैं। ऐसे में उन्हें अनुशासन की जरूरत बाहर से नहीं होना चाहिए। अब स्व-अनुशासन से उन्हें अपने आचार विचार, व्यवहार, कार्य शैली, आचरण, पहनावा सभी नियंत्रित करना चाहिए। जैन ने कहा, जिसने जीवन में स्व- अनुशासन सीख लिया, वह हर क्षेत्र में न केवल सफल होगा बल्कि सम्मान भी पाएगा। अन्य वक्ताओं ने विद्यार्थी जीवन में समय के प्रबंधन और बड़े सपने देकर लक्ष्य पाने के लिए कठोर परिश्रम की बात कही। इस दौरान गोविंद रमानी, राजेश वर्मा, घनश्याम सोमानी आदि मौजूद थे।
hin_Deva hin_Deva